钦定古今图书集成/明伦汇编/官常典/第103卷 > 《八王传赞》同前
## 钦定古今图书集成/明伦汇编/官常典/第103卷 > 《八王传赞》同前

亮总朝政，玮怀职竞，谗巧乘间，艳妻过听，构怨连祸，
逓遭非命，伦实下愚，敢窃龙图，乱常奸位，遄及严诛。
伟哉武闵！首创元谟，德之不建，良可悲夫！长沙奉国，
始终靡慝，功亏一篑，奄罹残贼。章度勤王，效立名扬，
合从关右，犯顺争疆，事穷势蹙，俱为乱亡。元超作辅，
出征入抚，败国丧师，无君震主，焚如之变，抑惟自取。